Maak mooi met emalje | SARIE
deur Anita Rabie and Lounette Fourie
Moenie jou ou (of nuwe) emaljegoed wegsteek nie. Gebruik dit, stal dit uit of rangskik blomme daarin.
1. Maak ’n groep
Maak ’n mooi winterrangskikking in jou emaljegoed. Gebruik een of twee moderne vase by ’n paar ou emaljestukke. In die beker is ’n aalwyntak (wat jy agterna in die tuin kan druk) en in die blou bottels is vuurpyle gerangskik. ’n Olyftakkie is in die kommetjie.
So ’n groepering van oud en nuut pas in enige kombuis. Stal vrugte daarin uit of gebruik dit as potplanthouer. En het jy geweet jy kan die heel lekkerste skilferkorsmelktert in ’n blikbord bak?
3. Gebruik dit buite
Die emalje-emmer en -kom is die fokuspunt op dié stoep. Dit versag die swartgrys van die braaiplek en die emmertjie vol vrugte gee kleur.
4. Maak slaapplek
Die twee Jack Russells (Rolo en Jessie) het die groot deegskottel as hul bed geannekseer.
5. Mooiste mooi
Sekerlik is niks mooier as ’n emaljekom vol vars kwepers nie.